Wees veral nou versigtig | Netwerk24
Wees veral nou versigtig
17 Junie 2021 06:06
'n Foto van vermoedelik studente wat voor 'n kuierplek staan sonder maskers en geen fisieke afstand handhaaf nie, wat op sosiale media gedeel is, het inwoners onthuts gelaat.
Talle het die universiteit en selfs die kuierplekke blameer vir die optrede van diegene op die foto.
Dit is seker in die mens se natuur, of sal ek sê sommige mense s'n om ander te blameer wanneer hulle fouteer. Dit kom mos al van Adam en Eva se tyd af aan.
Die studente is volwassenes en hulle moet volwasse optree eerder as soos kinders vir wie jy aanhoudend moet sê om nie iets te doen nie.
Hulle moet verantwoordelik gehou word vir hul optrede, want ná 'n jaar van Covid-19 behoort almal al te weet jy moet 'n fisieke afstand handhaaf en jou masker dra – is dit dan so moeilik om te verstaan? Die derde vlaag is nie op pad nie, dit is hier en Stellenbosch, volgens statistieke, word as 'n brandpunt in die Kaapse Wynland-distrik beskou. Slaan asseblief ag op die reëls en hou daarby.